
Sá, sem ekki vill kaupa góS ráð ft/rir lítið, skal kaupa sára 

- iðran dýru verði. 


(Stundirnar hafa rængi, og Ujiga upp til 
gjafara tímans. 

|>ó að hver maður viti, að í einni klukku- 
stundu eru 60 mínútur, sýnist samt sem fá- 
ir gæti þess, að 60 þessir örstuttu mælirar 
tímans gjöra cina klukkustundu. 

Vcrtu ekki háreistur, þcgar þú leggur 
fyrst af stað, þú getur æfinlega hækkað á 
þjer risið með sóma, en lækkað það aptur 
getur þú ekki án minnkunar. 

|>að er miklum mun hægra, að kefja niður 
hina fyrstu óhrcinu girnd, heldur en að 
seðja allar þær, sem á eptir koma. 

Sannleikurinn bíður opt meira tjón af á- 
kefð meðmælanda, en ástæðum mótmælanda. 

þegar vjer rjettum hcndina að vini vorum, 
ættum vjcr aldrci að kreppa hncfann áður. 

llrekkjavit í heimskum manni er hárhnff- 
ur í hönduin óvita. 

Fólgið hatur er hættulegra, en bcrfjand- 
skapur. 

Illgirnin drckkur að mestu leyti upp sitt 
eigið eytur. 

0 

A þá, scm hlusta á sjálfa sig, vilja ckki 
aðrir hlusta. 

Skeyti bakmælginnar falla máttlaus niður 
fyrir fætur dygðarinnar. 

Eyðsluseminni er optar samfara ágirnd, 
en eðallyndi. 

Sá, scm berþað mjög illa, efhannmætir 
ekki velgjörðum, reynist óþakklátur, ef hon- 
um veitast þær. 

Ef hjartagæzka og niannúð býr inni fyrir 
hjá oss, þurfuin vjcr sízt að kvíða hættu 
utan að oss. 

Fáir lestir fylgja góðgirni, færri dygðir 
síngirni. 

Kæti heimskingjanna setur í mann ólund. 

Varastu jafnt fljótlegan vin og langrækin 
óvin. 

Fátækur andier snauðari cn fjelauspýngja. 

fað er ekki eins torvelt, að láta lífið fyr- 
ir vin sinn, eins og að finna þann vin, sein 
er vcrður þess, að lífið sje látið fyrir hann. 

Ef þú ert fríðursýnum, þá láttu sjást eptir 
þig fögur verk; sjertu það ekki, þá bættu 
upp brcst náttúrunnar með dygðum þinum. 


þögn er vissari en sögn, þegar óvinir 
vorir heyra til. 

þagmælska er kostur án hættu, og fjár- 
sjóður án fjandmanna. 

Hugsanir eru blómstur sálarinnar, og orð 
ávextir girndanna. 

þeir, sem freista einkis sjálfir, hugsa að 
allt sje hægðarleikur, og álíta það allt illt, 
sem ekki getur heppnast. 

Maðurinn er eina dýrið, scm veitt var að 
geta hlcgið; þó er hann, ef til vill, sá cini, 
sem er hlægilegur. 

Svikull vinur er eins og skuggi á sól- 
spjaldi : hann sjcst í hciðríku veðri, en 
hverfur, ef ský drcgur fyrir. ' 

Tortryggna menn skortir aldrci hugarburð, 
til að ala á grunscmi sfna. 

Einfaldur sannleiki þarf aldrei við tvö- 
faldra vitna. 

Sá, sem hugsar um, áður en hann ræzt f, 
afrekar fyr, en hann hugsar til. 

Að vera enguiu til gagns, cr að vera 
öllum til ógagns. 

Bitt aldrei vináttu við neinn mann, fyr 
cn þú veizt, hvernig honum hefur farizt 
við fyrri vini. 

Eins og sálin á að stýra handbragðinu, 
svo skal hygginn maður stjórua vinnu- 
brögðum. 

Hrein trú er bczta guðfræðin, hófsemi 
bezta læknisfræðin, og góð samvizka bezta 
lögfræðin. 

Auðsgnótt er armæða, skortur eymd, og 
hár sess þung byrði; en daglegt brauð cr 
sönn sæla. 

þegar sálin er þrcytt, þá ætti líkaminn 
að starfa. 

Aldrci blómgaðist það ríkí lcngi, hvar 
barnauppheldið var vanrækt. 

Gleðilaust líf er dauðans Iíf. 

það er þolanlegra, að vera ætíð einsam- 
all, en vera það aldrei. 

það er ekki gnægð rjettanna, hcldur glað- 
værð gestanna, sem gjörir veizluna góða. 

Ilófsamur maður líður hóglcga í gegnum 
skeið lífsins, cins og fiskur í hægum og 
tærum straumi. 

Vondir mcnn tala heldur iim fiað, sem 
þeir óska eptir, en um hitt, sein þeir trúa, 
eða vita. 

það er dygð, að varast löst, og upphaí' 
vizku, að verða laus við heimsku. 

Sjerhver maður tekur hlutdeild í þeim 
heiðri, sem veitist himim verðugu. 

Sá, sem ekki getur yfirstígið ójöfnuð, 
liggur undir sjálfum sjer. 

Heiður hermannsins er eins viðkvæmur 
og tæpur, og kvennmannsins — hann þolir 
enga grunsemi. 

þekking án dygðar er ekki annað, en 
vanþekking með lærdómi. 

Vjer erum allt of ósparir á tímanum, þar 
sem þó allt vort lífskeið er eigi nema lítið 
stundarkorn. 

Ef þú vilt verða virtur og vel metinn, 
þá uppfræddu börn þín vel, og taktu svo 
hlut í góðverkum þeirra. 

Lærdómur upp vekur og rótfestir í sál- 
um vorum þær hreinu og inndælu tilfinn- 
ingar, sem sönn dygð er fólgin í. 

Heimskunni verður aldrei við hjálpað, 
hún er skekkja sálarinnar, sem eigi verður 
fremur lagfærð, en skekkja líkamans. 

Lögin geta ekki sannfært þar, sem þau 
ekki ná til að heggna. 

Leiddu hjá þjer litla mótgjörð, og mun 
hún verða því minni. 

Lífið er of stutt til þess, að það hafi af- 
gangs tíma til fjandskapar. 

Enginn vorkennir uppgerða sorg. 

Óðar en vjer hættum að vera til gagns, 
verðuin vjer sjálfum oss til byrði; hver 
skyldi því vilja vera iðjulaus! 

því fleiri sem eru í sökinni saman, þess 
Ijettar bera þeir svívirðing glæpsins, því 
sætt er sameiginlegt skipbrot. 

Iðjuleysið niðurbrýtur grundvöll sjer- 
hverrar dygðar, og steypir yfir oss stór- 
flóði eymda og ódygða. 

Störf eru manni ómissandi: ef þau eru 
geðfeld, er það ánægja, ef þau eru nytsöm, 
er það sæla. 

þar vantar ekkert sem hyggindin mega 
ráða. 

Engin fyrirhöfn er of mikil til þess að 
uppgötva sannleika. 

Sá er enginn sjálfráður, sem ekki getur 
stjórnað sjálfuni sjer. 

Oeinlægur vilji ber ófrjófsamt fræ. 


* 

I einveru er ekkcrt dýr cins huglítið, og 
maðurinn, í samíjelagi ekkert hugrakkara. 

Góð samvizka er sá dýrgripur, sem eng- 
inn iná án vera, meðan hann lifir. 

Vjer ávinnum eigi annað með ósannsögli, 
en þau vandræði, að oss er ekki trúað, 
þegar vjer segjuin satt. 

Eins og tortryggilegt gull reynist í eldi, 
eins þekkist bezt trúfesti vináttunnar á tíma 
neyðarinnar. 

því hærra seni maðurinn situr í tign, þess 
minna frelsi hefur hann í raun og veru. 

Sakleysi og launpukur lifir sjaldan lengi 
saman. 

Iíenndu það ekki öðruni, sem þú trúir 
ekki sjálfur. 

Sá, sem hæðir fátækan, ásakar skaparann. 

•• 

Otular og öflugar sálir geta hvorki, nje 
inega halda kyrru fyrir, meðan æskufjörið 
varir. 

Margfjöldi bóka truflar sálina, og eigi er 
mikilla verulegra nota að vænta af marg- 
breyttum lestri. 

Hve margir eruþeir kennimenn, semtala 
síður af tilíinningu hjartans, en af fyllingu 
minnisins! 

Ánægja skilningarvitanna er blómstur, 
hvers ylmur rýkur hastarlega burt, og hvers 
glæsta fegurð fölnar í höndum þess, sem 
fær það fyrstur. 

Mesti maður má ekki án vera hins lítil- 
mótlegasta, meðan hann lifir. 

Iðjulausar stundir líða seint og leiðinlega, 
og draga með sjer óhroða og rusl. 

Sú reiði á sjer enga vörn, sem sjeð hef- 
ur tvær sólir. 

Sá, sem getur sigrað vilja sinn, er herra 
yfir sjálfuin sjer. 

þekking, sem ekki er samfara rjettvísi, 
er slægð, og hugrekki, sem ekki stjórnast 
af skynsemi, er fíílska. 

Lærdómur er stýri æskunnar, huggun ell- 
innar, og vissasti leiðtogi til heiðurs og 
mannvirðinga. 

Láttu ekki mótlætið lama vængi vonar- 
innar, nje meðlætið myrkva Ijós forsjáln- 
innar. 

Nauðsynlegast af öllum vísindum er, að 
læra það, að geyma sjálfan sig óflekkaðan 
af vondu eptirdæmi 

það er fyrsta atriði vizkunnar, að þekkja 
sjálfan sig. 

Láttu hjarta J)itt vera læst, en ásýnd opna. 

Sá er enginn rjettlátur, sem eigi vill gjöra 
hvað rjett er, nema sjer til hróss. 

Sá, sein ekki fer batnandi, er vissmeðað 
fara vesnandi. 

Aðalkostur ungbarnsins er sakleysi, æsku- 
mannsins kurteysi, fullorðna mannsins at- 
gjörfi, og gamalmennisins hyggindi. 

Drykkjurúturinn er eins og líkneski, sem 
staðið hefur úti í óveðri, öll mannsmynd 
er máð í burt. 

Skrifuð lög ættu að vera undir stjórn 
skynseminnar, en skynsemin ætti ekki að 
vera fjötruð af bókstaf orðanna. 

Væntu aldrei mikils af stærilátum raupara. 

Enginn er rjettilega hygginn og óhultur, 
nema dánumaðurinn. 

Dygðugt líf er varanlegasti minnisvarðinn. 

Reiddu þig ekki á þann mann, sem lofar 
þjer með særi. 

það er hægt fyrir þann, sem sjálfur er 
sloppinn úr torfærunni, að ráðleggja þeim, 
sem staddir eru í henni. 

J)að er maður ósvífinn, sem lætur fjeskort 
og fávizku reisa sjer hurðarás uin öxl. 

Ilatur gegn vildarmönnum sprettur af 
löngun eptir hylli höfðingjanna, og er öf- 
und í dularbúningi. 

Ef þú ert í efa um, hvort áform þitt er 
gott, eður illt, þá slcpptu því. 

J>ar sein fjársjóður vor er, þar er hjarta 
vort cinnig. 

Sæll er sá, sein á engu á von, því hon- 
um getur ekki vonin brugðizt. 

An samkomulags ercngin ánægja í sambúð. 

það er hið fyrsta stig til framfara, að 
vera sannfærður um, að vjer þurfum þeirra 
með. 

þær hugsanir vorar eru optast ágætastar, 
sem koma óbeðnar, og eins og þær drjúpi 
inn í sálina. 

Fórnaðu á altari náttúrunnar, og forðastu 
útúrdúra vanans. 

þeir, sem hafa lengi lifað og hrærzt í hje- 
gómanuin, losna varla nokkurn tíma við hann. 

Sá, sein erhygginn í smámunum, reynist 
ekki heimskur í meiri efnum. 

Tortrygg alla þá, sem láta mjög dátt að 
þjer fyrir lauslegan kunningsskap, og án 
nokkurrar vitanlegrar orsakar. 

Sannfærðu bettlarann og flækinginn um 


það, hver maður hann sje, og skaltu sanna, 
að liann óðar skiptir háttum sínuin. 

Af öllu því andstyggilega illgresi, sem 
kviknað getur í hjarta æskumannsins, er 
hræsnin banvænust. 

Ekkert illverk getur verið vel gjört, en 
góðverk getur verið illa gjört. 

Kauptu fyrir peninga út í hönd, ef þú 
vilt lifa í friði. 

þar sein hugvit er á reiðum höndum, 
ætti góð greind að vera nærri. 

Aður en vjer óskum þess með ákefð, 
sem annar hefur, ættum vjer að ransaka, 
hversu sá er sæll, sem þess nýtur að. 

þó að hygginn maður hafi hnefann fullan 
af sannleika, þá lætur hann sjer opt nægja, 
að opna einungis litla fingurinn. 

Hvort sein þú hefur fyrir stafni mikið 
eða lítið, þá láttu hverja stund hafa sitt 
vissa verk, hvort sem eru vinnustörf, bók- 
iðnir, samræður eða skemtanir. 

það er vegur til sannarlegs heiðurs, að 
vera afbragðsgóður. 

Hcimili lagainannanna eru bygð á höfðuin 
heiinskingjanna. 

Lærdóinur er prýði æskunnar, og hug- 
svölun ellinnar. 

Frjálsræði undir góðri stjórn er skynsam- 
legasta frelsið. 

Engir þola síður ójöfnuð, en ójafnaðar- 
mennirnir. 

Gull ætti aldrei að vera guð vorrar til- 
beiðslu, heldur þjón góðgjörðasemi vorrar. 

Ekkert gjörir fávísan mann eins hlægi- 
legan, eins og að vilja hafa við mikilfeng 
orð. 

Náttúran er ánægð með lítið, en kröfur 
óhófsins eru óseðjandi. 

Enginn hlutur er svo fólginn, að tíma- 
lengd og sannleiki ekki leiði hann í ljós. 

það er sannur friður, að hafa frið við 
dygðina, en eiga í ófriði við ódygðina. 

Ekkert rírir ágæti lærdómsins meir, held- 
ur en að tildra honum fram af gorti. 

þeir, sem hælast mjög um góð kaup, 
þurfa sjaldan að hrósa sjer af of mikilli 
ráðvendni. 

Sem þú ætíð við manninn fyrir fram, og 
líð honum aldrei að láta þig ráða kaupi 
hans. 

Gjörðu þjer aldrei far af því, að sýnast 
vitrari eða lærðari, en hinir fjelagar þínir; 


* 

feh cigi skaltú heldur gjðra J)jer upp fá- 
vuku, því það er fyrirlitlegt. 

Dygðin er heilbrigði og fríðleiki sálarinnar» 

MótlíCtið fá?f Ijeðan sárasta brodd sinn 
hjá óþolininæði vorri. 

f ú mátt reiða þig á það, að sá maður 
getur ekki verið dygðugur sjáirur, sem aldrei 
þykist hafa hitt fyrir dygðugan mann. 

J>að cr eitthvert töframagn í sambúð 
kvenna, sein hefur lag á því, að spekja 
hina óstýrilátu, sefa hina hroðalegu og herða 
upp hina huglausu. 

Sæll er sá, sem á trúan vin í neyð sinni; 
en sælli er þó hinn, sem eigi þarf vinar við. 

Alinenningsálitið eitt er löginætur grund- 
völlur stjórnarinnar. 

Hlynntu að frækorni viðkvæmninnar, og 
mun það bcra blómlega ávexti góðgjörða- 
seminnar. 

- lilustaðu ekki á neitt illt uni vin þinn, 
og talaðu ckki ncitt illt um óvin þinn. 

þckkingin getur orðið að heiinsku, cf 
greindin vakir ekki yfir henni. 

Sá, sem lifir samkvæintskynscininni, verð- 
ur aldrci snauður; sá, sem hagar sjer í livert 
sinn, cins og lundin býður honum, verður 
aldrei ríkur, 

það er ekki staðurinn, scm manninn gjör- 
ír merkan, heldur niaðurinn, sem staðinn 
gjörir svo, 

Sá, sem ekki vill heyra áminningar vinar 
gíns, verðskuldar atyrði óvinar. 

Jningar stunur ýfa sár hjartans, og blíð- 
leg orð hugga harmþrungin anda. 

J>að er heimska að minnast á það, sem 
vjer gleymum sjálfum oss fyrir. 

þolinmæði er bezta ráð bæði við ást og 
ógæfu,. 

Vizka prýðir auðlegðina og skýlir fátækt- 
inni. 

Ef þú vilt stæra þig, þá stærðu þig af 
góðverkum. 

Sá, sem þiggur velgjörning, ætti æfinlega 
að vera minnugur þess, ef hann annars vill 
heita góður maður. 

Sá, sem gjörir velgjörning, ætti að gleyma 
því óðar, ef hann ekki vill votta óveru- 
lund. 

Varastu bóklestur um nætur, ef þú vilt 
halda heilsu þinni og skilningi. 

það er torveldara að yfirbuga girndir, 
: en yfirvinna óvinú 


Sá, sem rill höndla ánægju, verður fyrst 
að leita að sakleysi. 

Losti er leiðarsteinn til eymdar og eyði- 
leggingar. 

Kjassaðu hvorkl, nje kepptu við konu í 
viðurvist ókunnugra; annað er heimska, 
hitt vitleysa. 

Iðjulaus og útsláttarsöm stúlka er viss 
ineð að verða óþrifin kona, og kaldlynd 
inóðir. 

Kvennamaður elskar aldrei; og þar sem 
cnda ljettúð ræður, þar er sjaldan ástin 
hrein og heit. 

„Fljótur að eta, fljótur að vinna“ er sögn 
eins göinul og fjöllin; og aldrei var neitt 
orð sannara. 

það, sem er elskað afhjarta, það er syrgt 
af hjarta. 

Að kefja niður bráða reiði, er bæði karl- 

mannlegt og guðdómlegt. 

•• 

Ofuudin er eins og eldingin, það á bezt 
við hana svartasta myrkur. 

Dragðu það ekki til annars dags, sem 
gjöra átti í dag. 

Horfðu æfinlega framan í menn, þegar 
þú ávarpar þá, og tíðast, þegar þeir tala 
til þín. 

Engin stór borg getur til lengdar verið 
í friði: eigi hún ekki í stríði út í frá, þá 
hefur hún fjandmenn heima fyrir. 

Ekkert innrætir oss betur hóglæti, en sú 
reynsla, að vjer erum sjálfum oss ónógir. 

Hreinskilnin bætir úr mörgum brestum. 

Að styggja ekki, er hið fyrsta stig til að 
þókknast. 

Dylgjur gjöra saklausustu verk tortryggi- 

le^. 

það er engin sú staða til í lífinu, að eigi 
sje árvekni húsmóðurinnar í öllum búskap- 
arefnum ómissandi, til þess að heimilinu 
vegiji vel 

An þreklyndis áformar enginn stórræði, 
og afrekar enginn neitt það, sem erfiði cr 
í og áhætta. 

Hjartað hefur ekki eins opnar dyr fyrir 
neitt, eins og fyrir smjaðrið, því það svæfir 
alla verði, eins og sumir töfradrykkir. 

Maður fyrirgefur svik, en gleymir þeim 
aldrei. 

Sá er mesti ógæfumaðurinn, sem álítur 
sjálfan sig að vera það. 

Smjaður er eins og svikknir peningar; 

þeir ftjöra þann snauðan, sem tckur þá í 
heimgjald. 

Hreinskilin játning situr sakleysi næst. 

þó að samvizkan sofi stundum, ineðan 
allt leikur í lyndi, þá er hún samt viss með 
að vakkna, þegar móti fer að blása. 

Hugsýki er eytur mannlegs lífs; hiin er 
undirrót margra synda, og því fleiri eymda. 

Öfund og reiði stytta lífið, og liugsýki 
gjörir mann gamlan fyrir tímann. 

Ef þú uggar ekki um þig, þá eigðu það 
víst, að tjón er í nánd. 

Iðjuleysi er þungbært, óhófsemi skaðlcg, 
fávizka óþolandi. 

Engin dygð er eins minnislaus og þakk- 
látsemin. 

það bregst aldrei, að reykur sá, sem 
leggur upp frá því lijarta, er brennur af 
frekum girndum, gjörir bæði að myrkva og 
rugla skilninginn. 

Hversu opt bregða menn utan á sig gleði- 
brosi, mitt í því að lijartað andvarpar inni 
fyrir! þó að hcimskan hlægi, bítur samt 
sökin. 

Hcimska er illur ókostur; en sú cr heimsk- 
an vcst, sem aldrei getur þolað heimsku 
hjá öðrum. 

0 

Otti og rciði eru tvær bleiður: látir þú 
undan þeim, leita þær á; veitir þú viðnám, 
víkja þær undan. 

Margir glata ánægju afþví, sem þeir eiga, 
vegna þess að þeir sækjast eptir því, sem 
þeir eiga ckki. 

Vaninn gctur enda gjört það sætt, að neita 
sjálfum sjer um ánægju. 

Gjörðu vin þínuni vel til, svo þú vinnir 
hann enn lietur. 

þurlyndi er opt ranglega álitið sem stór- 
mennska, og feimni sem fávizka. 

Heimurinn leikur vest á þá, sem ieika 
mest við hann. 

Margur prýðir ieiði þess, sem hann of- 
sókti og öfundaði í lifanda lífi. 

lllutirnir hafa svo breytilegt útlit, að stöð- 
ugasta manni liggur opt við að mótmæla 
sjálfum sjer 

Sá, sem ætlar sjer að syrgja hvað cina, 
sem hann vcrður að sjá á bak, fær aldrei 
að lifa rósama stund. 

Ánægjan af vcrkinu samsvarar ckki ætíð 
ávinningnum af því. 

Hjegómamennirnir hlusta á hræsni eigin 


hugarburðar, og halda að það sje rödd 
mannorðsins. 

Hvorki auður nje upphefð láta hjartanu í 
tje hvíld, heldur rósöm samvizka og hrein- 
skilinn andi. 

Um sár má binda og orð verða fyrirgefin, 
en sá, sem Ijóstar upp leyndarmáli vina 
sinna, missir alla tiltrú. 

Vjer ættum ekki að trúa óvinum vorum 
til þess, sem trúlegt er, nje tortryggja vini 
vora um það, scm ótrúlegt er. 

það bregst aldrei, að illgjarnir hrekkir 
gjöra þeim erfitt fyrir, scm gefa sig við 
þeim. 

Heiinurinn er þeim gleðilcikur, sem hugsa 
um hann, en hinum sorgarleikur, scm finna 
til hans. 

Sá, sem hefur glatað tiltrú sinni, liíir 
dauður meðal manna. 

Sá, sem ekki vill baka sjcr svívirðing, 
má ckki heldur gjöra hana. 

Öfund er fremur sjúkleiki en löstur, því 
cnginn mundi vilja dragast með hana, ef 
hann gæti að gjört. 

Enginn hlutur fer svo vel úr hcndi í flýti 
cða geðshræringu, að eigi niegi betur fara 
án þess. 

það er miklu hættulegra, að hjegóma- 
skapur vinni á hjartað, en vín á höfuðið. 

Draumarnir eru uglur, scm hjátrúin hengir 
á leppa sína. 

Sá, sem vanrækir skyldur sínar af cin- 
tómri leti, liggur flatur fyrir einhverri hinni 
Ijettvægustu freistingu. 

þegar skálkar falla í þá snöru, sem þeir 
Icggja fyrir aðra, verða þeir hvorttveggja, 
og að maklegleikum, bæði sjálfum sjer til 
minnkunar, og öðrum til athláturs. 

Áköf og framhleypin sjálfselska gjörir 
einn að annars óvin, og stefnir ávalt að 
því, að sundra öllu fjelagslífi. 

Ekkcrt er fyrirlillegra, en að líta mikið 
á sjálfan sig; enda gjöra það ekki ncnia 
hcimskingjar. 

Af annara brestum læra hyggnir menn að 
laga sína eigin. 

Tilgerðin spillir öllum kostum bæði sálar 
og líkama. 

Fátæktina vantar sumt, óhófsemina margt, 
ágirndina allt. 

Rjettlætii er auðkenni dygðarinnar, stafur 
friðarins og stytta heiðnrsins. 

f>að eru engin hyggirídi oð vera aumur í 
dag, J)ó vjcr kunnum að verða það á morgun. 

þú getur engan hlut átt bctri, en góða 
konu, engan lilut heldur verri, en vonda 
konu. 

Hræsnin spillir snemma hreinskilni æsk- 
unnar, og afskræmir fegurstu blóm andans. 

Vjer ættum aldrei að tala, til að þókkn- 
ast sjálfum oss, heldur þeim, sem hlusta á oss. 

Auðurinn ætti að látast inn í hús vor, 
en ekki í hjörtu. 

Hygginn vinur og hæglátur er meira vcrð- 
ur, en allt of ör og ákafur. 

I>ví meiri sem þrautin er, þess meiri 
frægðin að vinna hana; góðir stýrimenn fá 
mestu frægð sína frá stormum og stórsjóum. 

Dygðin er vissasti gæfuvegur, hún sykrar 
alla nautn, og er bezta bót við öllu böli. 

Óþakklátur maður fagnar ekki nema cinu 
sinni af velgjörningnum, en þakklátur mað- 
ur allajafna. 

Hafðu ekki tvennt undir í einu, því það 
spillir hvað fyrir öðru. 

Sá, sem ekki kærir sig um litla yfirsjón, 
drýgir aðra meiri. 

Láttu ekki augað hlaupa yfir eyrað, nje 
tunguna eins langt og fæturna. 

það er hin mesta yfirsjón að hugsa, að 
maður hafi sjálfur enga. 

Sá, sem þiggur velgjörning, ættialdreiað 
gleyma því; sá, sem gjörir góðverk, ætti 
aldrei að minnast þess. 

Gamanseniin er eins og eldglæring, sem 
brýst í gegnum skýflóka, ogblikar rjett ísvip 

Glaðlyndið viðheidur eins konar dags- 
birtu í sálunni, og lætur liana njóta cins 
og stöðugrar og ævarandi heiðríkju. 

Bið ekki annan um það, sem þú mundir 
ncita sjálfur um, værir þú bcðinn. 

Ef vjer rækjum kurteysina burt úr heim- 
inum, þá tæki hún mcð sjer helming allra 
dygða, sem þar cru fyrir 

það hjarta, sem vináttan hefur vermt og 
þlíðkað, þolir ekki iðuglegar ávítur. 

Talaðu ekki meira við ókenndan mann 
heimuglega, en þig gildir einu hvar fer. 

Ef þú vilt lifa í friði og ró, þá máttu ekki 
lieyra, nje sjá, nje segja annað, en gott eitt. 


Hvað meinlausar 'sem glettur þínar cru, 
þá er samt ekki gottað gjöra vana af glettum. 

Sá hefur drjúg inngjöld, sem fáhefurtil- 
efni til útgjalda. 

Að launa illt með góðu, er höfuðprýði 
kristilegrar breyttni. 

Ekkert fjelag getur beðið nieira tjón, en 
að glata grundvallarreglum sínum. 

Varastu það stærilæti, er þú missir fyrir 
af gagnsmunum góðra ráða. 

* 0 

Ihugaðu, áður en þú talar. Ihugaðu, við 

hvern þú talar. íhugaðu, hvcrnig þú talar. 

* 

Ihugaðu, uin hvað þú talar. 

það er ekki nóg að taka að sjer gott 
inálefni, vjer eigum líka að fram fylgja því 
með þcirri hjartans alúð, sem gott niál á 
ætíð skilið. 

Vinn af alefli, ineðan þú ert ungur, þú 
munt vilja fá hvíld, þegar þú eldist. 

Ávítaðu aldrei vin þinn, án þess að tala 
honum vel til um leið. 

Flýtir er fátækleg afsökun; hafðu tíma 
fyrir þjer, og gakk svo vel frá verki þínu. 

Hugsaðu eins og hyggnir menn, en talaðu 
cins og almenningur. 

Dulinn hugur og djarft útlit fer óhult leið- 
ar sinnar gegnum lífið. 

Sjerhverjmn manni ber að leita sjer heið- 
urs, ekki með því að rífa aðra niður, 
heldur með því að hefja sjálfan sig upp. 

það er eyðslumanninum eins ógeðfelt, að 
halda reikning yfir útgjöld sín, eins og 
syndaranum, að rannsaka breyttni sína. 

Enginn söngur er inndælli eyra þínu, en 
rödd þess, sein kallar þig velgjörðamann 
sinn. 

Ilvers eins eigiðbrjóst er vissastí geymslu- 
staður leyndarmála hans. 

Vinn svo á mcðan þú ert ungur, að þú 
hafir huggun af að minnast þess, þegar þú 
verður gamall. 

Óhófsmennirnir lifa til að eta og drekka, 
en hygginda og hófsmcnn eta og drekka til 
að lifa. 

Hlýðið heilræði, íslendingar! Látið bæn- 
ina stíga upp, svo náðin komi niður, nú á 
þessari hálfu öld, sem í hönd fer! 

